Уважаеми колеги, 13,00 часът е. Имаме 87 регистрирани. Няма кворум. Давам още 15 минути за допълнително събиране на кворум. В 13,15 ч. ще направим отново преглед на регистрацията и ще видим дали ще има заседание. [[Реплики от „БСП за България“.]] Регистрацията продължава. Не прекъсваме регистрацията, а просто удължаваме регистрацията с още 15 минути. 13,15 ч.
Колеги, вече е 13,15 ч. Уважаеми народни представители, извънредното пленарно заседание, предвидено за днес – 21 април 2020 г. от 13,00 ч., е свикано с мое Разпореждане, № 050-02-51, от 16 април 2020 г. и е издадено на основание чл. 78, т. 2 от Конституцията на Република България и чл. 46, ал. 2 и 3 от Правилника за организацията и дейността на Народното събрание. Във връзка с Искане на 65 народни представители, № 054 00 19, от 14 април 2020 г. и с дневен ред, идентичен с посочения в Искането, Разпореждането е предоставено на народните представители по реда на § 7 от Правилника на служебните им електронни пощи в деня на издаването му. Поради липса на минимално изискуемия брой народни представители за откриване на заседанието в указания ден и час - 121, съгласно чл. 81, ал. 1 от Конституцията – до момента има регистрирани 91 народни представители, преустановявам регистрацията за днешното заседание. С това процедурата, предвидена в чл. 78, т. 2 от Конституцията на Република България и чл. 46, ал. 2 и 3 от Правилника за организацията и дейността на Народното събрание, е изчерпана. Благодаря Ви, колеги.